ΛΥΣΕΙΣ

Α1. Να αναφέρετε **ονομαστικά** τρία από τα κύρια θέματα της Επτανησιακής Σχολής και για το καθένα να γράψετε ένα παράδειγμα από το ποιητικό κείμενο του Διονυσίου Σολωμού που σας δόθηκε.

Τα κοινά χαρακτηριστικά της επτανησιακής σχολής συνοψίζονται στη λατρεία:

* **της θρησκείας**, π.χ.

α) «Κι εφώναζα: «ω **θεϊκιά** κι όλη αίματα Πατρίδα!», στ. 40,

β)«M’ άδραχνεν όλη τήν ψυχή, και νά `μπει δεν ημπόρει», στ. 51 και

γ)«΄Επαψε τέλος κι άδειασεν η φύσις κι **η ψυχή μου**», στ. 55)

* **της πατρίδας**, π.χ.

α)«Π’ αγνάντευεν Αγαρηνό κι εγύρευε μαχαίρι` Χαρά δέν του `ναι ο πόλεμος τ’ απλώνω του διαβάτη», στ. 6-7,

β) «Μήτε όταν εκροτούσαμε, πετώντας τά θηκάρια, Μάχη στενή μέ τούς πολλούς ολίγα παλληκάρια, Μήτε όταν τόν μπομπο-Ισούφ καί τς άλλούς δύο βαρούσα Σύρριζα στή Λαβύρινθο π’ αλαίμαργα πατούσα.», στ. 17-20,

γ) «Κι ετάραζε τά σπλάχνα μου ελευθεριας έλπίδα Κι εφώναζα: «ω θεϊκιά κι όλη αίματα Πατρίδα!» Κι άπλωνα κλαίοντας κατ’ αυτή τά χέρια μέ καμάρι` Καλή `ν’ η μαύρη πέτρα της και το ξερό χορτάρι.», στ. 39-42

* **της γυναίκας**, π.χ.

α) «Εχαμογέλασε γλυκά στόν πόνο τής ψυχής μου, Κι εδάκρυσαν τά μάτια της, κι εμοιάζαν της καλης μου. Εχάθη, αλιά μου!...», στ. 1-3

β) «Κι η θάλασσα νά καταπιεί τήν κόρη αναζητάει, Ξυπνώ φρενίτης, κάθομαι, κι ο νούς μου κινδυνεύει.», στ. 12-13

γ) «(Κι αυτο μού τα’ αύξαιν’) έκρουζε στην πλευρα της κυρας μου.», στ. 22

δ) «Δέν ειναι κορασιάς φωνή στά δάση πού φουντώνουν, Καί βγαίνει τα’ άστρο του βραδιου καί τά νερά θολώνούν, Καί τόν κρυφό της έρωτα της βρύσης τραγουδάει, Του δέντρου καί του λουλουδιού πού ανοίγει καί λυγάει`», στ. 25 – 28

ε) «Που εστέναξε κι εγιόμισεν ευθυς οχ την καλή μου` Καί τέλος φθάνω στό γιαλό τήν αρραβωνιασμένη, Τήν απιθώνω μέ χαρά, κι ήτανε πεθαμένη.», στ. 56 - 58

* **της φύσης**, π.χ.

α) «Καί μέσα στ’ άγριο πέλαγο τ’ αστροπελέκι σκάει, Κι η θάλασσα νά καταπιεί τήν κόρη αναζητάει», στ. 11 – 12

β) «Τά κύματα έσχιζα μ’ αυτό, τ’ άγρια καί μυρωδάτα, στ. 15

γ) «Δέν ειναι κορασιάς φωνή στά δάση πού φουντώνουν, Καί βγαίνει τα’ άστρο του βραδιου καί τά νερά θολώνούν, Καί τόν κρυφό της έρωτα της βρύσης τραγουδάει, Του δέντρου καί του λουλουδιού πού ανοίγει καί λυγάει`», στ. 25 – 28

δ) «Δέν ειν’ αηδόνι κρητικό, πού σέρνει τή λαλιά του Σέ ψηλούς βράχους κι άγριους όπ’ έχει τή φωλιά του, Κι αντιβουίζει ολονυχτίς από πολλή γλυκάδα Η θάλασσα πολύ μακριά, πολύ μακριά η πεδιάδα, ΄Ωστε πού πρόβαλε η αυγή καί έλιωσαν τ’ αστέρια,  
Κι ακούει κι αυτή και πέφτουν της τά ρόδα από τα χέρια`», στ. 29 – 34

ε) «Κι έβλεπα τ’ άστρο τ’ ουρανού μεσουρανίς νά λάμπει Καί του γελούσαν τά βουνά, τά πέλαγα κι οι κάμποι`», στ. 37 – 38

στ) «Καλή `ν’ η μαύρη πέτρα της και το ξερό χορτάρι.», στ. 42

ζ) «Σάν του Μαϊου τές ευωδιές γιομίζαν τον αέρα,», στ. 48

η) «Ο ουρανός, κι η θάλασσα, κι η άκρογιαλιά, κι ή κόρη`», στ. 52

Β1.

Α) Να εντοπίσετε και να σχολιάσετε τρία σχήματα λόγου (από διαφορετικά είδη) που υπάρχουν στο απόσπασμα μας.

**Α) Εικόνες**

**Β) Μεταφορές**

**Γ) Παρομοιώσεις**

**Δ) Χιαστό (στο εσωτερικό του στίχου):**

*«Του δέντρου καί του λουλουδιού πού ανοίγει καί λυγάει`»*

**Ε) Χιαστό:**

Στίχοι 25 – 28 *(κόρη – φωνή)*

Στίχοι 29 – 34 *(αηδόνι – πουλί)*

Στίχοι 35 – 42 *(φιαμπόλι – λαλούμενο)*

Στ. 43 *Λαλούμενο, πουλί, φωνή, δεν είναι να ταιριάζει,*

**Ε) Σχήμα άρσης και θέσης:**

**Άρση**: *Δέν ειναι κορασιάς φωνή στά δάση πού φουντώνουν … (στ. 25),*

*Δέν ειν’ αηδόνι κρητικό, πού σέρνει τή λαλιά του … (στ. 29),*

*Δέν είν’ φιαμπόλι τό γλυκό, όπου τ’ αγρίκαα μόνος … (στ.35),*

*Λαλούμενο, πουλί, φωνή, δεν είναι να ταιριάζει,*

**Θέση (όχι ολοκληρωμένη):**

*Ίσως δε σώζεται στη γη ήχος που να του μοιάζει`* (στ. 43 - 44)

**Στ) Σχήμα πολυσύνδετο:**

Στ. 37 – 42 επανάληψη του *και / κι*

**Z) (Ιδιόμορφο) σχήμα λιτότητας:**

*Ίσως δε σώζεται στη γη ήχος που να του μοιάζει` (στ. 44)*

**Η) Πολυσύνδετο σχήμα συσσώρευσης:**

*Ο ουρανός, κι η θάλασσα, κι η ακρογιαλιά, κι ή κόρη`* (στ. 52) κ.ά.

Β) Να σχολιάσετε τη στιχουργική του ποιήματος (μέτρο [μονάδες 4], ομοιοκαταληξία [μονάδες 4], και επιδράσεις που έχει δεχθεί ο Δ. Σολωμός σε σχέση με τη στιχουργική [μονάδες 6]).

* Το μέτρο του ποιήματος είναι ο ιαμβικός δεκαπεντασύλλαβος (άτονη – τονισμένη συλλαβή). [*Στιχουργία: ομοιοκατάληκτος δεκαπεντασύλλαβος (απηρτισμένος = κάθε στίχος έχει ολόκληρο νόημα). Το δεύτερο ημιστίχιο επαναλαμβάνει, συμπληρώνει, προεκτείνει ή αντιθέτει στο πρώτο ημιστίχιο. Κάποτε δύο στίχοι συμπληρώνουν ο ένας τον άλλο*]
* η ομοιοκαταληξία ζευγαρωτή (1ος -2ος στίχος, 3ος-4ος, κ.ο.κ).
* και οι επιδράσεις είναι από: 1) την Ιταλική και γενικότερα την ευρωπαϊκή λογοτεχνία, 2) την Κρητική Σχολή (είναι γνωστό ότι μετά την πτώση της Κρήτης το 1669 πολλοί Κρητικοί κατέφυγαν στα Επτάνησα μεταφέροντας και πολιτιστικά τους στοιχεία), 3) το δημοτικό τραγούδι και 4) το ποιητικό έργο του Βηλαρά και του Χριστόπουλου (Αυτοί σημάδεψαν τη δεύτερη φάση της τρίτης περιόδου των Φαναριωτών και τους χαρακτήριζε η νεοκλασική τεχνοτροπία με τα μυθολογικά της σύμβολα, η φροντίδα για την κομψή και χαριτωμένη στιχουργία, η χρήση της λαϊκής γλώσσας.)

Β2. Να εντοπίσετε το θέμα του Αδάμ μέσα στο απόσπασμα που σας δίνεται. Ποιος είναι ο ρόλος του μέσα στο ποίημα;

*«Λαλούμενο, πουλί, φωνή, δεν είναι να ταιριάζει,*

*Ίσως δε σώζεται στη γη ήχος που να του μοιάζει`»,* στ. 43-44

Το σχόλιο 68 του στίχου 44: Δύο μεταφυσικές εποχές του Κρητικού:

* Η εποχή της δημιουργίας («Θέμα του Αδάμ»)
* Η εποχή της Δευτέρας Παρουσίας («Μοτίβο της Σάλπιγγας»)

Θέμα του Αδάμ: Όπως ο Αδάμ ο οποίος, μόλις δημιουργήθηκε, ό,τι ένιωθε αντικρύζοντας τη «νεογέννητη» φύση δεν μπορούσε να το περιγράψει με λόγια γιατί δεν υπήρχε κάτι αντίστοιχο να το συγκρίνει (όλα ήταν στην πρώτη τους μορφή), έτσι και ο Κρητικός δε μπορεί να περιγράψει τον «ανεκλάλητο» ήχο.

Και στίχοι 45 – 54: περιγράφει κάποιες ιδιότητες του ήχου και τον αντίκτυπο που είχε πάνω του και δεν τον άφηνε να ακολουθήσει το στόχο του. Ο αντίκτυπος είναι ίδιος με τον αντίκτυπο που είχε στον πρώτο άνθρωπο, τον Αδάμ, η επαφή με τη νεογέννητη φύση.

Ρόλος του μέσα στο ποίημα: Για να δείξει το μέγεθος της «δοκιμασίας» και του «πειρασμού» και το ότι ήταν αδύνατο να μπορέσει να κρατηθεί ο Κρητικός στο στόχο του (τη σωτηρία της αγαπημένης) πρέπει να τονίσει το ανυπέρβλητο, υπερ-φυσικό, μαγικό χαρακτήρα του ήχου που κυριεύει ολοκληρωτικά τον ήρωά μας. Γι’ αυτό χρησιμοποιεί το θέμα του Αδάμ.

Γ. Να σχολιάσετε τους παρακάτω στίχους:

*Α) «Κι άπλωνα κλαίοντας κατ’ αυτή τά χέρια μέ καμάρι`*

*Καλή `ν’ η μαύρη πέτρα της και το ξερό χορτάρι.»* (στίχοι 41-42)

Στίχος 41: Η σχέση της αγάπης προς τη μητρική γη παρομοιάζεται με τη σχέση του μωρού με τη μητέρα του. Η ανάγκη της παρουσίας της (*κλαίοντας*) και η ιδιαίτερη σημασία που έχει για το παιδί η μάνα (*με καμάρι*) μας παρουσιάζονται παραστατικά για να τονίσει ο ποιητής τη μεγάλη σημασία που έχει για τον καθένα (και ιδιαίτερα για τον επαναστάτη της απελευθέρωσης) η μητρική γη, η παρτίδα.

Στίχος 42: Ο εθνικότερος, ο πατριωτικότερος στίχος που έχει γραφτεί από τον εθνικό μας ποιητή. Η αγάπη προς την πατρίδα είναι τόσο μεγάλη που -όχι ότι δε βλέπουμε τα λάθη της- μπορούμε ακόμα και να αγαπήσουμε τις αδυναμίες της. Ο ποιητής κόβει το στίχο σε τρία ημιστίχια και μπροστά βάζει την κρίση για την πατρίδα που είναι θετική (*Καλή είναι*). Στη συνέχεια μας περιγράφει δύο χαρακτηριστικά της που κανονικά μόνο όμορφα δεν θα μπορούσε να τα πει κανείς. *Τη μαύρη πέτρα της*, μαύρη από τους αγώνες, τις δυσκολίες, τη φωτιά των αγώνων και *το ξερό χορτάρι* της καμένης, εγκαταλειμμένης και ακαλλιέργητης γης.

*Β)«Μόλις ειν’ έτσι δυνατός ο ΄Ερωτας καί ο Χάρος»* (στίχος 50)

Στοιχεία Ορφικής και Διονυσιακής Λατρείας. Το ένστικτο της αναπαραγωγής (ο Έρωτας) απέναντι αλλά και συμπληρωματικά στο ένστικτο της επιβίωσης (ο Χάρος –και τα δύο με κεφαλαίο πρώτο γράμμα) είναι τα πιο δυνατά ένστικτα, τα δύο βασικά ένστικτα, των ανθρώπων. Όπως αυτά τα ένστικτά κυριαρχούν και καθορίζουν τη συμπεριφορά μας -ακόμα κι αν εμείς θα θέλαμε να είναι αλλιώς τα πράγματα- παρομοιάζονται με την επίδραση που ασκεί πάνω στον Κρητικό ο μαγικός ήχος, ο δεύτερος πειρασμός. Και όσο και αν μας συνταράσσουν, τι θα ήταν άραγε η ζωή χωρίς αυτά; Πως θα μπορούσαμε να έχουμε μια ολοκληρωμένη ζωή χωρίς την ομορφιά αλλά και τα δυνατά συναισθήματα του έρωτα αλλά και πώς θα καταλαβαίναμε την έννοια της φράσης «άδραξε τη μέρα» (carpe diem) αν δεν είχαμε την πλήρη επίγνωση του θανάτου; Έχοντας αυτά στο νου μας, μοιάζει απόλυτα φυσικό να μπαίνουν πλάι-πλάι στο στίχο του Σολωμού αυτές οι έννοιες σε μια ύστατη προσπάθεια να μας δώσει ο ποιητής να καταλάβουμε τον αντίκτυπο που έχει πάνω του ο ήχος που τον «ξεστρατίζει» από το δρόμο του.

Δ. Να συγκρίνετε το απόσπασμα 5 [22.] από τον *ΚΡΗΤΙΚΟ* του Δ. Σολωμού με το παρακάτω ποίημα (Πόρφυρας, Δ. Σολωμού) ως προς τη μορφή και ως προς το περιεχόμενο.

**Περιεχόμενο:**

*Η σύνθεση του Πόρφυρα συνδέεται, όπως άλλωστε τα περισσότερα ποιήματα του Σολωμού, με ένα πραγματικό γεγονός, τη θανατηφόρα επίθεση από καρχαρία (πόρφυρα, στο κερκυραϊκό γλωσσικό ιδίωμα) που δέχθηκε ένας άγγλος στρατιώτης, ο δεκαεννιάχρονος Ουίλιαμ Μιλς (William Mills), 19 Ιουλίου του 1847, στην Κέρκυρα. Η επεξεργασία του ποιήματος, που κράτησε σχεδόν δύο χρόνια, έως το 1849, δεν κατέληξε σε ένα οριστικό κείμενο. Ωστόσο, το ποίημα, χωρισμένο σε άνισα επεξεργασμένες ενότητες, δεν παρουσιάζει ανυπέρβλητες δυσκολίες στην ανάγνωση, ενώ αρκετές δυσκολίες παρουσιάζει η ερμηνεία του. Μέσω της πάλης του άγγλου στρατιώτη με την «άλογη τερατώδη δύναμη» («irrazionale forza mostruosa») του καρχαρία το ποίημα σχολιάζει τη σχέση του ανθρώπου και της φύσης, περιγράφει τον αγώνα του Καλού και του Κακού και προβάλει την ηθική και πνευματική νίκη του Καλού, καθώς ο νέος «τη στιγμή που ένιωσε σαν αστραπή να του κομματιάζεται το μπράτσο, άστραψε φως και γνώρισε τον εαυτό του» («Nel momento in cui senti come lampo spezzarglisi il braccio, s’accese lume e conobbe se stesso»).*

* Στα ώριμα σολωμικά έργα: στοιχείο θετικό → η φύση (κάλλος και αγαθός) **≠** στοιχείο αρνητικό → η άλογη βία μέσα στη φύση. Η φύση παραλύει τη δύναμη του ανθρώπου
* Μια σταθερή αφηγηματικού είδους → «δοκιμασία». Μετάβαση από αρνητική σε θετική κατάσταση
* σχέση του ανθρώπου με τη φύση
* διπλή όψη φύσης
* Αγώνας του Καλού και το Κακού
* Ηθική και πνευματική νίκη του Καλού (Ηθική δοκιμασία: θέμα έσχατης κρίσης → θετική έκβαση)
* Έτσι, ηρεμία ηρώων του (Κρητικού και Άγγλου στρατιώτη) → ηρεμία ανθρώπου που γνώρισε την αλήθεια και την περιορισμένη δύναμή του μέσα στη δύναμη του θεού και της φύσης.
* Ο Κρητικός είναι όπως ο Οδυσσέας → δοκιμασία μέσα στην ομορφιά της ζωής και πριν το νόστο **≠** Άγγλο Στρατιώτη που βρίσκει την ομορφιά της φύσης χωρίς όμως το νόστο.

Εντοπίζουμε αν υπάρχουν και κατά πόσο όλα τα παραπάνω στο κάθε ποίημα.

Ακόμα:

Εντοπίζετε κοινά θέματα ανάμεσα στον Κρητικό και τους παρακάτω στίχους;

*«κι εκεί γρικά της θάλασσας και τ’ ουρανού τα κάλλη  
κι εκεί τραβά τον ήχο του μ’ όλα τα μάγια πόχει.»*

*«(Xιλιάδες άστρα στο λουτρό μ’ εμέ να στείλ’ η νύχτα!).»*

*«Πουλί πουλάκι που λαλείς μ’ όλα τα μάγια πόχεις,  
ευτυχισμός α δέν ειναι το θαύμα της φωνής σου»*

*«με δυο φιλιά της μάνας μου, με φούχτα γη της γης μου!».*

*«Kι η φύσις όλη τού γελά και γένεται δική του.»*

*«και του σφιχτόδεσες το νου μ’ όλα τα μάγια πόχεις.*

*Nιος κόσμος όμορφος παντού χαράς και καλοσύνης.»*

**Μορφή**

Στον Κρητικό:

* Το μέτρο του ποιήματος είναι ο ιαμβικός δεκαπεντασύλλαβος (άτονη – τονισμένη συλλαβή). [*Στιχουργία: ομοιοκατάληκτος δεκαπεντασύλλαβος (απηρτισμένος = κάθε στίχος έχει ολόκληρο νόημα). Το δεύτερο ημιστίχιο επαναλαμβάνει, συμπληρώνει, προεκτείνει ή αντιθέτει στο πρώτο ημιστίχιο. Κάποτε δύο στίχοι συμπληρώνουν ο ένας τον άλλο*]
* η ομοιοκαταληξία ζευγαρωτή (1ος -2ος στίχος, 3ος-4ος, κ.ο.κ).

Στον Πόρφυρα:

* Μέτρο: Ιαμβικός δεκαπεντασύλλαβος (απηρτισμένος και ότι αναφέρεται παραπάνω για τον Κρητικό)
* Ομοιοκαταληξία: δεν υπάρχει
* Μεγάλες στροφές χωρίς σταθερό αριθμό στίχων